Departament d'Indústria, Comerç i Turisme
La incidència que l'evolució del mercat i del sistema econòmic comporta sobre el règim de preus fa aconsellable desenvolupar la disposició addicional primera del Decret 149/1988, de 28 d'abril, sobre el règim procedimental dels preus autoritzats i comunicats, per tal d'agilitar i facilitar l'actualització dels preus i les tarifes, l'aprovació dels quals depèn de la Comissió de Preus de Catalunya.
Per això, de conformitat amb el Decret esmentat, a proposta del conseller d'Indústria, Comerç i Turisme i d'acord amb el Govern,
A l'empara del que preveu la disposició addicional primera del Decret 149/1988, de 28 d'abril, sobre el règim procedimental dels preus autoritzats i comunicats, s'estableix un sistema simplificat per a l'actualització dels preus i les tarifes corresponents a subministrament d'aigua a poblacions, transport col·lectiu urbà de viatgers i autotaxis.
2.1 La Comissió de Preus de Catalunya, mitjançant la corresponent resolució, que es publicarà al DOGC, aprovarà anualment el percentatge d'augment mitjà de preus o tarifes per al subministrament d'aigua a poblacions, per al transport col·lectiu urbà de viatgers i per a autotaxis per a l'exercici corresponent, amb l'aplicació prèvia de les fórmules polinòmiques, actualitzades anualment, que es detallen en l'annex d'aquest Decret.
2.2 Es podran acollir a aquest procediment simplificat totes les empreses subministradores o prestadores dels serveis, per a les quals en l'exercici corresponent sigui suficient un augment de preus o tarifes igual o inferior al percentatge aprovat per mantenir l'equilibri econòmic dels seus serveis o subministraments.
Es manté el sistema ordinari d'aprovació de preus i tarifes regulat al Decret 149/1989, de 28 d'abril, per a totes les empreses subministradores o prestadores de serveis que no optin pel sistema simplificat.
2.3 Als efectes de la seva constància, l'ajuntament competent comunicarà a la Comissió de Preus de Catalunya els preus o tarifes per al subministrament d'aigua i/o per al transport col·lectiu urbà de viatgers i/o autotaxis que per al corresponent exercici hagin estat aprovats definitivament.
Es deroga l'article 4 i l'annex 3 de l'Ordre de 8 setembre de 1988, per la qual s'estableixen les normes a què han d'ajustar-se les sol·licituds d'implantació o de modificació dels preus i les tarifes de subministrament d'aigua i es defineix el sistema simplificat d'actualització.
Aquest Decret entrarà en vigor l'endemà de la seva publicació al DOGC.
Barcelona, 18 de desembre de 2001
Conseller d'Indústria, Comerç i Turisme
—1 Fórmula polinòmica per al càlcul anual dels augments de tarifes per al subministrament d'aigua:
La fórmula polinòmica que s'utilitzarà per calcular l'augment de les tarifes és la següent:
P/P0 = 1 + tant per 1 d'augment del cost de la mà d'obra.
Ponderació: del 84% en relació amb el cost del personal propi (índex de preus de consum (IPC) de Catalunya de l'INE); i del 16% en relació amb el cost dels treballs realitzats per tercers (índex d'aplicació: cost laboral per hora treballada de l'INE).
A/A0 = 1 + tant per 1 d'augment del cost de producció d'aigua.
Ponderació: del 75% en relació amb el cost de compra d'aigua (índex d'aplicació: tarifa mitjana de venda d'aigua en alta de la xarxa bàsica Ter-Llobregat); del 25% en relació amb el cost de l'energia elèctrica (índex d'aplicació: tarifa del kWh (tarifa 2.1, ús industrial, alta tensió, mitjana utilització).
M/M0 = 1 + tant per 1 d'augment del cost dels materials i treballs de conservació.
Ponderació: del 85% en relació amb el cost dels materials i treballs de conservació (índex general de preus industrials (IPRI) de l'INE); del 15% en relació amb el cost del combustible (índex grups especials, carburants i combustibles de l'INE)
G/G0 = 1 + tant per 1 d'augment del cost de les despeses administratives i generals.
Índex de preus de consum (IPC) de Catalunya de l'INE.
La base d'aplicació són les tarifes vigents l'any 0.
Els índexs utilitzats corresponen als darrers publicats un mes abans de la resolució i els del moment 0 corresponen als dotze mesos anteriors.
—2 Fórmula polinòmica per al càlcul anual de l'augment dels preus del transport urbà de viatgers:
V/V0 = 1 + tant per 1 d'augment dels consums de capital fix en sentit ampli; ponderant amb un 69,10% el cost dels vehicles i recanvis, i amb un 30,90% el cost de personal de taller.
A/A0 = 1 + tant per 1 d'augment d'altres consums directes de materials i serveis, ponderant amb un 89% el cost de les assegurances i amb un 11% els cost dels pneumàtics.
L'increment resultant s'aplicarà sobre la tarifa mitjana ponderada (TMP) corresponent a l'1 de gener de l'any de vigència de la tarifa, calculada emprant els tres títols següents, amb els límits fixats a continuació:
Targetes multiviatges: només s'hi inclouen les que serveixin per a un màxim de 10 viatges i el preu unitari de les quals sigui, com a mínim, un 20% inferior al bitllet ordinari.
Per calcular les noves tarifes, emprant la fórmula de la TMP, no s'admeten percentatges d'utilització de la targeta multiviatge que superin els límits assenyalats per a cada un dels casos següents:
Ciutats que no pertanyen a l'Entitat Metropolitana del Transport (EMT): fins a un 50%.
Ciutats que pertanyen a l'EMT: s'admeten percentatges superiors sempre que es justifiquin degudament.
Bitllets de serveis nocturns, de dies festius i de dissabtes: s'admet per a cadascun un percentatge màxim d'utilització del 4%.
Bitllet ordinari: no hi ha límit en el percentatge màxim d'utilització.
En qualsevol cas, com a valor per al càlcul de la TMP inicial es prendrà el preu dels títols vigents, descomptant l'arrodoniment i l'IVA aplicats en la darrera actualització.
Totes aquestes dades hauran de figurar explícitament a la comunicació de l'increment de tarifes que es vol aplicar.
Les tarifes socials (jubilats), les promocionals (escolars) i d'altres (multiviatges que no compleixen les condicions anteriors, anada i tornada) no es tenen en consideració a l'efecte del càlcul de la TMP.
L'increment d'aquestes no pot superar l'increment màxim anual autoritzat.
Sobre les tarifes resultants, sense arrodonir, s'ha d'aplicar el tipus d'IVA i després, i per una sola vegada, s'ha de practicar l'arrodoniment per excés a un múltiple de cinc cèntims d'euro.
S'autoritza als serveis dels transports col·lectius urbans de viatgers de superfície l'establiment d'un bitllet per a serveis nocturns, festius i dissabtes, amb un preu superior en 6 cèntims d'euro al del bitllet ordinari.
Si s'acullen a aquesta possibilitat, hauran d'establir al mateix temps, si no en disposen encara, una targeta multiviatge per a 10 serveis, sense cap limitació horària ni diària en el seu ús, i amb un preu per servei inferior, com a mínim, en un 20% al de la tarifa ordinària.
—3 Fórmula polinòmica per al càlcul anual de l'augment dels preus del servei d'autotaxi:
V/V0 = 1 + tant per 1 d'augment dels consums de capital fix en sentit ampli.
A/A0 = 1 + tant per 1 d'augment d'altres consums directes de materials i serveis.
Les ponderacions de les variables s'hauran d'ajustar anualment d'acord amb els increments reals dels preus dels factors.
Es prendrà el preu dels components tarifaris vigents, descomptant l'IVA aplicat, i se'ls aplicarà l'increment màxim anual autoritzat.
Sobre les tarifes resultants s'ha d'aplicar novament l'IVA.